Thomas Piketty

Thomas Piketty (født 1971) er en fransk samfunnsøkonom. Han er særlig kjent for sin forskning på hvordan fordelingen av inntekt og formue har utviklet seg over tid. Piketty er ansatt ved École des hautes études en sciences sociales (EHESS) og er professor ved École d'économie de Paris. Piketty tok doktorgraden i samfunnsøkonomi som 22-åring og ble i 1993 assistant professor ved Massachusetts Institute of Technology i USA, men vendte tilbake til Paris etter tre års forskningsopphold.Thomas Piketty, Kapitalen i det 21. århundre, 2013, Cappelen Damm 2014, side 57. Han har vært økonomisk rådgiver for det franske sosialistpartiets presidentkandidat Ségolène Royal.

Thomas Piketty reagerte negativt på matematiseringen og det teoretiske preget over amerikansk samfunnsøkonomisk vitenskap. Han fattet tidlig interesse for å tilnærme økonomifaget til de andre samfunnsvitenskapene, og bidro til å opprette en business-utdanning – Paris School of Economics – i et blandet samfunnsvitenskapelig universitetsmiljø. I Paris har Piketty særlig forsket på historisk nasjonalregnskap, fordelingsøkonomi og problemstillinger omkring økonomisk vekst. Han inngikk i en forskningsgruppe som gjennom ti år studerte økonomisk ulikhet, ledet av Samuel Bowles og Pranab Bardhan.Karl Ove Moene, forord til: Thomas Piketty, Kapitalen i det 21. århundre, 2013, Cappelen Damm 2014, side 7. Pikettys kanskje nærmeste samarbeidspartner i forskningen har vært Emanuel Saez ved University of California, Berkeley, mens britisk forskning har hvilt på samarbeidet med Tony Atkinson ved Oxford University.Thomas Piketty, Kapitalen i det 21. århundre, 2013, Cappelen Damm 2014, side 7-8, samt Pikettys fyldige henvisninger til disse forskerne gjennom boken.

 Kapitalen i det 21. århundre 
I 2013 utgav Piketty boka Le Capital au XXIe siècle (Kapitalen i det 21. århundre) som ved hjelp av en stor mengde historiske data ga en oversikt over inntektsulikhet i vestlige land siden omkring år 1800, særlig i Frankrike hvor kildematerialet av liknings- og arveoppgaver er omfattende og ubrutt. Analysen gir også en sammenstilling av data fra Storbritannia, og med senere tidsserier fra USA, Tyskland, Japan og Sverige. Utgivelsen innebar en popularisering av datamaterialet som Piketty og et titalls andre forskere har sammenfattet siden 2011 i World Top Incomes Database (WTID).World Top Incomes Database -  aksess via Paris Business School. Boka fikk begrenset oppmerksomhet i hjemlandet, men ble en bestselger da den året etter ble utgitt på engelsk.

I Kapitalen i det 21. århundre tar Piketty utgangspunkt i at den økonomiske veksten og inflasjonen i de tradisjonelle jordbrukssamfunnene helt fram til 1800-tallet var svært lav, i praksis mindre enn 1 prosent per år. Samtidig har avkastningen på kapital hele tiden vært høyere, gjerne 3–5 %, slik at kapitalen (formuene) har en tendens til å vokse raskere enn inntektene av arbeid og produksjon. Dette akselererte med den industrielle revolusjonen, og medførte at de private formuene nådde opp i 6-7 ganger nasjonalinntekten i både Frankrike og Storbritannia, mot 4-5 ganger nasjonalinntekten i USA. Det var denne sterke «akkumulasjonen» som også Karl Marx observerte, og den løp parallelt med en stagnasjon i prisene og tidvis tilbakegang i lønningene.Thomas Piketty, Kapitalen i det 21. århundre, 2013, Cappelen Damm 2014, side 28-32. Med første verdenskrig og de påfølgende krisene og andre verdenskrig ble dette mønsteret radikalt brutt, veksten økte, inflasjonen ble tidvis sterk, og kapitalformuene sank til typisk 2-3 ganger BNP. Dette lave nivået på kapitalakkumulasjonen holdt seg lenge, takket være progressive skatter, nasjonalisering, inflasjon, og ulike høye engangsskatter på formue.

Piketty tilskriver denne mellomperioden når han forklarer hvorfor nordamerikanske økonomer - anført av Robert Solow, Simon Kuznets og Franco Modigliani - erklærte at økonomien tenderte mot en begrenset formuesoppbygging og stadig jevnere fordeling mellom kapital og arbeidsinntekter.Thomas Piketty, Kapitalen i det 21. århundre, 2013, Cappelen Damm 2014, side 33-37. Derimot viser Piketty hvordan de private formuene av kapital i Europa og USA steg til det historiske toppnivået på 5-7 ganger nasjonalinntekten i løpet av om lag tretti år fra 1980 til 2010, med en tilhørende skjevere fordeling av både formue og inntekter i den vestlige verden. Mens Solow og Kuznets hadde ment at fordelingsproblemet var løst og at kapitalandelen hadde funnet sitt stabile og lave nivå parallelt med den økonomiske veksten, snudde Piketty problemstillingen på hodet ved å påpeke at veksten er gitt av knapt påvirkbare faktorer, og at det politiske fokuset må festes på fordelingen.Thomas Piketty, Kapitalen i det 21. århundre, 2013, Cappelen Damm 2014, side 33-39.

Tendensen til rask akkumulasjon tilskrives bare i begrenset grad den kapitalvennlige politikken som eksempelvis Margaret Thatcher og Ronald Reagan igangsatte på denne tiden. Hovedårsaken til den sterke kapitalakkumulasjonen tilskriver Piketty den generelle motviljen mot kapitalbeskatning, nedgangen i den økonomiske veksten, som falt fra typisk 3–5 prosent i etterkrigstiden, til et nivå på 0–2 prosent årlig de siste førti årene. Dermed har kapitalinntektenes forsprang på arbeidsinntektene (r > g) økt, og forskjellene har blitt større. Mens Marx mente at kapitalakkumulasjonen ville fortsette uhemmet og dermed redusere avkastningen på kapital ned mot null (r = g, «profittratens fallende tendens»), peker Piketty på noen krefter som holder kapitalavkastningen oppe selv om den relative mengden kapital øker.Karl Ove Moene, forord til: Thomas Piketty, Kapitalen i det 21. århundre, 2013, Cappelen Damm 2014, side 9, samt bokens del 3. Krefter som ifølge Piketty kan motvirke de stadig økende forskjellene, er økt utdanning, innovasjon og økonomisk vekst, befolkningsvekst og innvandring, inflasjon, kapitalkontroll og skattlegging av kapital og formue. Av disse virkemidlene anbefaler Piketty en internasjonal skatt på kapital for å motvirke de ulikhetstendensene som følger av forholdet r > g.Thomas Piketty, Kapitalen i det 21. århundre, 2013, Cappelen Damm 2014, side 619-643.

I desember 2014 arrangerte tankesmien Agenda et offentlig foredrag med Piketty i Oslo, hvor han blant annet pekte på utfordringene for den nordiske velferdsmodellen.Piketty advarer Norge - Klassekampen, 13. desember 2014.Veldig fornøyd vertinne - Dagens Næringsliv, 12. desember 2014.

Piketty ble i 2015 utnevnt til ridder av Æreslegionen,Journal officiel de la République Française, 1. januar 2015. Lest 1. januar 2015. men avslo å motta ordenen.«Nekter å ta imot æresbevisning», Dagens Næringsliv, 1. januar 2015. Lest 1. januar 2015.

 Bibliografi 
 Les hauts revenus face aux modifications des taux marginaux supérieurs de l’impôt sur le revenu en France, 1970-1996 (Document de Travail du CEPREMAP, n° 9812, juli 1998)
 Inégalités économiques: rapport til Counsel of Economic Analysis (14. juni 2001) med Tony Atkinson, Michel Godet og Lucile Olier
 Les hauts revenus en France au XXème siècle, Inégalités et redistribution, 1901–1998 (red. Grasset, september 2001)
 Fiscalité et redistribution sociale dans la France du XXe siècle  (oktober 2001)
 L'économie des inégalités (red. La Découverte, april 2004)
 Vive la gauche américaine ! : Chroniques 1998–2004 (Éditions de l'Aube, september 2004)
 Pour un nouveau système de retraite : Des comptes individuels de cotisations financés par répartition (Éditions Rue d'Ulm/CEPREMAP, 2008) med Antoine Bozio
 On the Long run evolution of inheritance. France, 1820–2050 (PSE Working Paper, 2010)
 Pour une révolution fiscale (ed. Le Seuil, 2011) med Emmanuel Saez og Camille Landais
 Peut-on sauver l'Europe ? Chroniques 2004–2012 (Les Liens qui Libèrent, 2012)
 Le Capital au XXIe siècle (Seuil, 2013)
 Capital in the Twenty-First Century (Cambridge, MA: Belknap Press, 2014)
 Kapitalen i det 21. århundre (Oslo : Cappelen Damm, 2014)
 Capital et Idéologie, (Paris, Le Seuil, september 2019), 1248 sider, Capital et idéologie. Thomas Piketty

 Referanser 

 Eksterne lenker 



  The World Wealth and Income Database (engelsk)

Kategori:Franske økonomer
Kategori:Personer fra Clichy
Kategori:Franske essayister